Diari Oficial de la Generalitat Valenciana


Sumari del DOGV 2594, del 27-09-1995 (1995/836241)

ORDRE de 13 de setembre de 1995, de la Conselleria de Treball i Afers Socials per la qual s'incrementa la dotació econòmica de l'Ordre de 10 d'abril de 1995, que estableix el procediment general d'atorgament d'ajudes als tallers d'inserció sociolaboral durant l'exercici 1995.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/13/(1)/dof/vci/html**

### Dades del document

Número de DOGV
:   2594

Data del DOGV
:   27-09-1995

Secció del DOGV
:   DISPOSICIONS GENERALS

Número del document
:   1995/836241


Data del document
:   13-09-1995

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 13 de setembre de 1995, de la Conselleria de Treball i Afers Socials per la qual s'incrementa la dotació econòmica de l'Ordre de 10 d'abril de 1995, que estableix el procediment general d'atorgament d'ajudes als tallers d'inserció sociolaboral durant l'exercici 1995.   
El 21 d'abril de 1995 va ser publicada en el Diari Oficial de la Generalitat Valenciana l'Ordre de la Conselleria de Treball i Afers Socials, de 10 d'abril de 1995, per la qual es regulen els tallers d'integració sociolaboral (TIS), dirigits a col·lectius amb especials dificultats d'inserció, i s'estableix el procediment general per a l'atorgament d'ajudes durant l'exercici 1995.  
Per causa de la quantitat de sol·licituds presentades segons l'esmentada ordre dins del termini i en la forma escaients i per la qualitat dels projectes per a la realització de tallers d'integració sociolaboral, que supera àmpliament la dotació prevista en la línia 402 del programa 322.20 de Formació Professional Ocupacional, i a fi d'atendre adequadament els col·lectius als quals aquest programa es dirigeix, cal incrementar la dotació prevista en l'Ordre de 10 d'abril de 1995.  
Per tot això, fent ús de les facultats que em confereix la Llei 5/83, de 30 de desembre, de Govern Valencià, i el Decret 40/1992, de 21 de febrer, del Consell de la Generalitat Valenciana,  
ORDENE  
Article únic  
Modificar l'article 8.1 de l'Ordre de 10 d'abril de 1995, per la qual es regulen els tallers d'integració sociolaboral (TIS), i incrementar la dotació prevista en 772.667.524 pessetes procedents de la línia de subvenció 4.08, del programa 322.20 de Formació Professional Ocupacional, la redacció del qual serà la següent:  
«Article 8.1 Les línies pressupostàries a càrrec de les quals es finançarà aquest programa, seran les següents: línia 4.02, del programa 322.20 de Formació Professional Ocupacional, amb un import màxim de 948.716.520 pessetes; línia 4.08, del programa 322.20, amb un import màxim de 628.713.051 pessetes i línia 7.01 del programa 322.20, amb un import màxim de 61 milions de pessetes. Els participants en els projectes que se subvencionen a càrrec de la línia 4.08 hauran de ser joves menors de 25 anys.»  
València, 13 de setembre de 1995  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI